# Prèmi Robèrt Lafont

El Prèmi Robèrt Lafont va ser instituït el 2010 per la Generalitat de Catalunya. Té com a objectiu reconèixer i premiar persones o entitats que s'hagin distingit per la defensa, projecció i promoció de la llengua occitana en qualsevol punt del domini lingüístic. Es va instituir l'any 2010, inicialment en el si dels premis Pompeu Fabra, i posteriorment l'Ordre CLT/360/2011 dota el premi Robèrt Lafont de regulació pròpia, de manera que en referma la singularitat i la identitat. L'any 2013 s'estableix el caràcter biennal del premi.
El premi pren el nom del lingüista, historiador, poeta, novel·lista, dramaturg i activista cultural i polític occità Robèrt Lafont, un dels ideòlegs del moviment occitanista.

## Persones premiades

| Edició | Any | Premiat |
| I | 2010 | Pèire Bec |
| II | 2012 | Felip Gardy |
| III | 2014 | Jacme Taupiac |
| IV | 2016 | Fondacion Musèu Etnologic dera Val d'Aran |
| V | 2018 | Georg Kremnitz |
| VI | 2020 | Frederic Vergés Bartau |
| VII | 2022 | Xavier Lamuela i Lissa Escala |
| VIII | 2024 | Fredo Valla |
El 2010 va ser reconegut l'especialista en literatura i dialectologia occitana i romanista Pèire Bec, pel seu treball com a occitanista, president durant 18 anys de l'Institut d'Estudis Occitans, i especialista en literatura i dialectologia occitana i romanista.
El 2012 va ser premiat el professor de literatura occitana a la Universitat Pau Valèri de Montpeller Felip Gardy. Amb el guardó s'ha reconegut la seva destacada contribució a la preservació i difusió dels valors de la llengua occitana i del seu patrimoni escrit des dels àmbits de la ciència i de la creació literària.
El 2014 va guanyar el premi Jacme Taupiac. El jurat va valorar la seva trajectòria en l'estudi, la recerca i el foment de la llengua occitana en general i la seva especial relació a l'Aran. També destacà la seva tasca en defensa de la unitat de la llengua occitana i l'impuls per actualitzar la gramàtica occitana de Loïs Alibèrt.
El 2016 va ser premiada la Fondacion Musèu Etnologic dera Val d'Aran.
El 2018 va ser premiat el lingüista i romanista alemany Georg Kremnitz, per la llarga trajectòria dedicada a l'estudi i al foment de la llengua occitana.
El 2020 es va atorgar a Frederic Vergés, pioner en l'ensenyament de l'occità a l'Aran els anys 1970.
El 2022 es va donar, per primera vegada, de forma compartida i els premiats van ser el lingüista Xavier Lamuela i la periodista Lissa Escala, pionera de la ràdio en aranès.
El 2024 es va premiar Fredo Valla, cineasta de les Valadas Occitanas del Piemont, per la seva defensa, projecció i promoció de la llengua occitana.

## Referències

* ↑ «La Generalitat crea el Premi Robèrt Lafont aunque el espacio occitanocatalán no sea posible - EcoDiario.es» (en castellà). El Economista, 17-03-2010.
* ↑ «ORDRE CLT/360/2011, de 2 de desembre, del premi Robèrt Lafont.». Generalitat de Catalunya. [Consulta: 24 octubre 2018].
* ↑ «ORDRE CLT/182/2013, de 23 de juliol, de modificació de l'Ordre CLT/360/2011, de 2 de desembre, del premi Robèrt Lafont.».
* 1 2 «Fredo Valla: premi Robert Lafont 2024». País Invisible. [Consulta: 10 desembre 2024].
* 1 2 3 «Premi Robèrt Lafont». Gencat.cat. [Consulta: 6 desembre 2022].
* ↑ «L'occitanista Felip Gardy premi Robèrt Lafont 2012». CAOC.cat, 29-04-2012.
* ↑ «El Departament de Cultura lliura el Prèmi Robèrt Lafont al gramàtic i lexicògraf Jacme Taupiac». Generalitat de Catalunya [Consulta: 12 juny 2014]. «Còpia arxivada». Arxivat de l'original el 2014-07-15. [Consulta: 12 juny 2014].
* ↑ «Era Generalitat autrege eth prèmi Robèrt Lafont 2016 ara Fondacion Musèu Etnologic» (en occità). CCMA, 09-05-2017.
* ↑ «La consellera de Cultura presideix la cerimònia de lliurament dels VII premis Pompeu Fabra i del V Premi Robèrt Lafont». Generalitat de Catalunya, 23-10-2018. Arxivat de l'original el 2018-10-24. [Consulta: 24 octubre 2018].
* ↑ «El lingüista alemany Georg Kremnitz premi Robèrt Lafont». Aran Nau, 16-10-2018. Arxivat de l'original el 2018-11-05. [Consulta: 4 novembre 2018].
* ↑ «Frederic Vergés Bartau rep el premi Robèrt Lafont per la seva tasca a favor de l'aranès», 23-07-2020. [Consulta: 6 desembre 2020].
* ↑ «Carla Simon, Fibracat TV, Paraulògic i el portal de recursos de l'IEC, principals guardonats dels Premis Pompeu Fabra 2022, que atorga el Departament de Cultura». Govern.cat, 05-12-2022. [Consulta: 6 desembre 2022].
* ↑ «Es lliuren els premis Pompeu Fabra i Robèrt Lafont». Diari de la llengua, 19-12-2022.

## Enllaços externs

* Generalitat de Catalunya - Premi Robèrt Lafont